
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιβολή προοτίμων στις Εταιρείες ΜοτοροΙλ (ΕΛΛΑΣ) 
ΔΙΥΛΙΣΤΗΡΙΑ ΚΟΡΙΝΘΟΥ ΑΕ» Πετρόλα Ελλάς 
ΑΕΒΕ, Δημόσια Επιχείρηση Πετρελαίου Α.Ε., ΜΟ- 

ΜΠΙΛ ΟΙΛ ΕΛΛΑΣ ΑΕ - Εταιρεία Πετρελαίων. 1 

Μη επιβολή προστίμου στις ημεδαπές Α.Ε. «ΕΨΙΛΟΝ 
ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ ΤΟΥΡΙ¬ 
ΣΤΙΚΗ ΚΑΙ ΞΕΝΟΔΟΧΕΙΑΚΗ ΕΤΑΙΡΕΙΑ, και «ΑΝΩ¬ 
ΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ 
ΑΥΤΟΚΙΝΗΤΩΝ ΚΑΙ ΤΟΥΡΙΣΜΟΥ Η. ΚΑΜΜΕΝΟΣ 


Α.Ε.» . 2 

Επιβολή προστίμου στην ΗΡΑΚΛΗΣ ΝΑΥΤΙΚΕΣ ΠΡΑ¬ 
ΚΤΟΡΕΥΣΕΙΣ Ε.Π.Ε. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

(ΐ) 

(Αριθ. Απόφ. 259/13) 

Επιβολή προστίμων στις Εταιρείες ΜοτοροΙλ (ΕΛΛΑΣ) 
ΔΙΥΛΙΣΤΗΡΙΑ ΚΟΡΙΝΘΟΥ ΑΕ» Πετρόλα Ελλάς ΑΕΒΕ, 
Δημόσια Επιχείρηση Πετρελαίου Α.Ε., ΜΟΜΠΙΛ ΟΙΛ 
ΕΛΛΑΣ ΑΕ - Εταιρεία Πετρελαίων. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Η Επιτροπή Ανταγωνισμού αποτελούμενη από τους: 1) 
Γεώργιο Σκουλοΰδη, Πρόεδρο 2) Παναγιώτη Αθανάσο- 
γλου, τακτικό μέλος, 3) Κωνσταντίνο Ηλιόπουλο, τακτικό 
μέλος 4) Κωνσταντίνο Καρυώτη αναπληρωματικό μέλος 
και 5) Σωτήριο Παπαμιχαήλ, αναπληρωματικό μέλος και τη 
γραμματέα Σταυρούλα Χατζή, συνήλθε σε συνεδρίαση την 
16η Νοεμβρίου 1994 ημέρα Τετάρτη και ώρα 11.00 στην 
υπ’ αιθμ. 612 αίθουσα του επ('της Πλατείας Κάνιγγος με¬ 
γάρου του Υπουργείου Εμπορίου, προκειμένου να απο- 
φανθεί επί αυτεπάγγελτης έρευνας της Διεύθυνσης 
Έρευνας Αγοράς και Ανταγωνισμού του Υπουργείου 
Εμπορίου, όπως αυτή διατυπώνεται στο υπ' αριθμ. πρωτ. 
941/93/31.1.1994 προς την Επιτροπή Ανταγωνισμού έγ¬ 
γραφό της, η οποία είχε σαν αντικείμενο την εξέταση των 
παραγόντων που διαμόρφωσαν το ύψος των τιμών των 
διαφόρων τύπων βενζίνης και του πετρελαίου κίνησης και 
θέρμανσης κατά το χρονικό διάστημα από 5ης Μαρτίου 


1992 έως 31ης Δεκεμβρίου 1992 και περιέλαβε τις επι¬ 
χειρήσεις διύλισης πετρελαίου και εμπορίας πετρελαιοει¬ 
δών. 

Στη συνεδρίαση παραβρέθηκαν ο εκτελών καθήκοντα 
Γενικού Εισηγητή, Δ/ντής της Διευθύνσεως Έρευνας 
Αγορών και Ανταγωνισμού, Ελευθέριος θωμόπουλος βοη- 
θούμενος από τους υπαλλήλους της άνω Υπηρεσίας Ειρή¬ 
νης Δάνη και Παναγιώτου Δελήμπαση, από δε τις περιλη- 
φθεΐοες στην έρευνα επιχειρήσεις, οι: 

1. «Δημόσια Επιχείρηση Πετρελαίου» Α.Ε. δια των πλη¬ 
ρεξουσίων δικηγόρων Δημοσθένη Κόναρη και Στέλλιου 
Μιχαλδπουλου. 

2. «ΜΟΤΟΡ ΟΪΛ (ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ 
Α.Ε.» δια των πληρεξουσίων δικηγόρων Ιωάννας Βουτσινά 
και Γεωργίου Σαρρή. 

3. «ΠΕΤΡΟΛΑ ΕΛΛΑΣ ΑΕΒΕ» δια του πληρεξουσίου δι¬ 
κηγόρου Κωνσταντίνου Τριανταφύλλου. 

4. ΑνίΝΟΙΙ. ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ 
ΚΑΙ ΝΑΥΤΙΛΙΑΚΗ ΕΤΑΙΡΕΙΑ ΠΕΤΡΕΛΑΙΩΝ δια του πληρε¬ 
ξουσίου δικηγόρου Γεωργίου Σαρρή. 

5. «ΒΡ ΘΒΕΕΟΕ 1.ΤΌ» δια του πληρεξουσίου δικηγόρου 
Αθανασίου Μπάκα. 

6. ιΟΠΑΟΟΙί. Ανώνυμος Ελληνική Εταιρεία πετρελαίων 
δια της πληρεξούσιας δικηγόρου Βασιλικής Λινάρδου. 

7. «ΕΛΛΗΝΙΚΑ ΚΑΥΣΙΜΑ - ΟΡΥΚΤΕΛΑΙΑ ΑΒΕΕ» δια 
του πληρεξουσίου δικηγόρου Ηλία Μπέρη. 

8. «ΕΚΟ ΕΛΛΗΝΙΚΑ ΔΙΥΛΙΣΤΗΡΙΑ ΚΑΙ ΧΗΜΙΚΑ ΜΑΚΕ¬ 
ΔΟΝΙΑΣ ΑΒΕΕ» δια του πληρεξουσίου δικηγόρου Ηλία 
Μπέρη. 

9. «ΕΛΙΝΟΪΛ ΕΛΛΗΝΙΚΗ ΕΤΑΙΡΕΙΑ ΠΕΤΡΕΛΑΙΩΝ ΑΕ» 
δια του πληρεξουσίου δικηγόρου Ιωάννη Γαλενιανού. 

10. «ΜΑΝΙϋΟΙΙ. ϋΕΤΟΙΙ. ΑΝΩΝΥΜΗ ΕΛΛΗΝΙΚΗ ΕΤΑΙ¬ 
ΡΕΙΑ ΠΕΤΡΕΛΑΙΟΕΙΔΩΝ Α.Ε. δια του πληρεξουσίου δικη¬ 
γόρου Κωνσταντίνου Παναγοπούλου. 

11. ΜΟΜΠΙΛ ΟΙΛ ΕΛΛΑΣ Α.Ε. Εταιρεία Πετρελαίων» 
δια των πληρεξουσίων δικηγόρων Ιωάννου Αποστολίδη και 
Αντωνίου Αντωνοποΰλου. 

12. «Ανώνυμος Εταιρεία Εμπορίας Πετρελαίων Πετρε¬ 
λαιοειδών και ειδών Αυτοκινήτων» και το διακριτικό τίτλο 
«50300 ΑΕ» δια της πληρεξούσιας δικηγόρου Ελένης 
Καραβασίλη. 

13. «ΤΕΞΑΚΟ ΑΝΩΝΥΜΟΣ ΕΛΛΗΝΙΚΗ ΕΤΑΙΡΕΙΑ ΠΕ¬ 
ΤΡΕΛΑΙΩΝ» δια του πληρεξουσίου δικηγόρου Κωνσταντί¬ 
νου Σαράντη. 

14. «ΤΟΤΑΙ. ΗΕΙΙΑ8 Α.Ε.» δια του πληρεξουσίου δίκη- 

γδρου Χαραλάμπους Σαμαρά. 

15. $ΗΕ1± Οο (ΗβΙΙβδ) ΙάΙ, δια του πληρεξουσίου της δι¬ 
κηγόρου Σπύρου Φιλιώτη. 

16. ΕΛΛΗΝΙΚΑ ΔΙΥΛΙΣΤΗΡΙΑ ΑΣΠΡΟΠΥΡΓΟΥ δία του 
πληρεξουσίου δικηγόρου Γεωργίου Ηλιοποϋλου. 

Ο Πρόεδρος έδωσε το λόγο στον Γενικό Εισηγητή ο 
οποίος ανέπτυξε την εισήγησή του όπως αυτή διατυπώνε¬ 
ται στο υπ’ αριθμ. πρωτ. 941/93/31.1.1994 προς την Επι¬ 
τροπή έγγραφο της Δ/σης Έρευνας Αγοράς και Ανταγωνι¬ 
σμού και επρότεινε: 

α) Την επιβολή προστίμου, σύμφωνα με τη διάταξη του 
άρθρου 25 του Ν. 703/1977 εις βάρος ωρισμένων εκ των 
ανωτέρω επιχειρήσεων οι οποίες είτε παρέλειψαν να απο- 
στείλουν προς τη Διεύθυνση Έρευνας Αγοράς και Αντα¬ 
γωνισμού τα ζητηθέντα από αυτή στοιχεία για τη διεξα¬ 
γωγή της έρευνας είτε έστειλαν στοιχεία ελλειπή. 

β) Να ανακληθεί η υπ’ αριθ. Κ6/18/1988 απόφαση του 
Υπουργού Εμπορίου με την οποία έγινε αποδεκτή η υπ· 
αριθ. 56/1988 γνωμοδότηση της Επιτροπής Ανταγωνι¬ 
σμού που αφορά τις συμβάσεις αποκλειστικής προμή¬ 
θειας μεταξύ πρατηριούχων και εταιρειών πετρελαιοει¬ 
δών. 

γ) Να επιβληθεί πρόρτιμο στις Εταιρείες διύλισης πε¬ 
τρελαίου και στις Εταιρείες εμπορίας περελαιοειδών, 
σύμφωνα με τη διάταξη του άρθρου 21 του Ν. 703/77, για 
τη μη γνωστοποίηση των μεταξύ τους συμβάσεων προμή¬ 
θειας, χωρίς όμως να στερηθούν και του δικαιώματος να 
ζητήσουν την εφαρμογή της διάταξης του άρθρου 1 παρ. 3 
του Ν. 703/77 και 

δ) Να επιβληθεί πρόστιμο στις Εταιρείες εμπορίας πε¬ 
τρελαιοειδών για παράβαση των διατάξεων των άρθρων 1 
παρ. 2 και 2 παρ. 1 του Ν. 703/77. 

Ακολούθως ο Γ ενικός Εισηγητής και οι βοηθούντες αυ- 
τ&ν ως άνω υπάλληλοι της Δ/σης Έρευνας Αγοράς και 
Ανταγωνισμού απήντησαν στις ερωτήσεις που τους υπο¬ 
βλήθηκαν από τον Πρόεδρο και τα μέλη της Επιτροπής και 
από τους εκπροσώπους των παρισταμένων επιχειρήσεων. 
Στη συνέχεια δε δόθηκε ο λόγος στους εκπροσώπους των 
επιχειρήσεων οι οποίοι ανέπτυξαν τις απόψεις τους προς 
απόκρουση των προτάσεων της εισήγησης, χορηγήθηκε 
δε προς αυτούς προθεσμία μέχρι την 9ης Δεκεμβρίου 
1995 για την υποβολή εγγράφων υπομνημάτων επί των 
ισχυρισμών των και την προσκόμιση των, κατά την κρίση 
τους αναγκαίων αποδεικτικών στοιχείων. 

Η Επιτροπή Ανταγωνισμού, μετά από διασκέψεις των 
μελών της, που πραγματοποιήθηκαν κατά τις 11.1.1995, 
8.2.1995, 10.2.1995 και 28.2.1995, αφού έλαβε γνώση 
όλων των στοιχείων του φακέλλου περιλαμβανομένων των 
τηρηθέντων πρακτικών κατά την ενώπιόν της συζήτηση 
της υπόθεσης, της εισήγησης της Διεύθυνσης Έρευνας 
Αγοράς και Ανταγωνισμού όπως αυτή διατυπώνεται, στο 
υπ' αριθμ. πρωτ. 941/93/31.1.1994 έγγραφό της μετά 
του υπ’ αριθ. πρωτ. Α1 -14/30.12,1994 συμπληρωματικού 
υπομνήματός της, των υποβληθέντων προς αυτήν υπο¬ 
μνημάτων των επιχειρήσεων μετά των προσαχθέντων 
αποδεικτικών εγγράφων, αξιολόγησε δε τα πραγματικά 
περιστατικά και τις συνθήκες υπό τις οποίες διαμορφώθη¬ 
καν οι τιμές των περιληφθέντων στην έρευνα προϊόντων 
πετρελαίου σε συνάρτηση και με το ειδικό νομοθετικό 
πλαίσιο που ρύθμιζε το καθεστώς της αγοράς των πετρε¬ 
λαιοειδών κατά τον κρίσιμο χρόνο (5.3.1992 - 
31.12.1992), αποφασίζει επί των προτάσεων της εισήγη¬ 


σης εξεταζομένων κατωτέρω κατά την σειρά της σοβαρό¬ 
τητας των θιγομένων θεμάτων ως ακολούθως: 

. 1. Πρόταση για την επιβολή προστίμου στις Εταιρείες 

πετρελαιειδών για παράβαση των διατάξεων του άρθρου 1 
παρ. 1 και του άρθρου 2 του Ν. 703/1977. 

Για τη θεμελίωση παράβασης της διάταξης του άρθρου 

1 παρ. 1 του Ν. 703/1977 θα πρέπει να αποδειχθεί η με¬ 
ταξύ των ελεγχομένων εταιρειών πετρελαιοειδών ύπαρξη 
συμφωνιών ή μη άσκηση εναρμονισμένων πρακτικών οι 
οποίες να έχουν σαν αντικείμενο ή αποτέλεσμα την παρα¬ 
κώλυση, τον περιορισμέ ή τη νόθευση του ανταγωνισμού. 
Για τη θεμελίωση δε παράβασης της διάταξης του άρθρου 

2 παρ. 1 του Ν. 703/1977 θα πρέπει να αποδειχθεί η εκ 
μέρους μιας ή περισσοτέρων από τις ελεγχόμενες Εται¬ 
ρείες κατοχή δεσπόζουσας θέσης επί του συνόλου ή μέ¬ 
ρους της αγοράς της χώρας και η καταχρηστική εκμετάλ¬ 
λευση της δεσπόζουσας θέσης αυτής. 

Η Επιτροπή, εκ των τεθέντων υπόψη της στοιχείων, κρί¬ 
νει ότι στην ελεχθεΐσα χρονική περίοδο από 5ης Μαρτίου 
έως 31 Δεκεμβρίου 1992, δηλαδή κατά την αμέσως μετά 
την θέση σε ισχύ του Ν. 2008/1992 με τον οποίο επήλθε η 
απελευθέρωση της αγοράς πετρελαιοειδών,η πρακτική 
των Εταιρειών εμπορίας πετρελαιοειδών, τόσο σε ότι 
αφορά τον τρόπο εφοδιασμού και τη μορφή συνεργασίας 
με τα πρατήρια υγρών καυσίμων με εξαίρεση τον τρόπο 
διαμόρφωσης των τιμών της χονδρικής προς αυτά πώλη¬ 
σης των προϊόντων, όσο και σε ότι αφορά την μεταξύ τους 
κατανομή των αγορών, δεν εμφανίζει ουσιώδη διαφορο¬ 
ποίηση από την πρακτική που εφαρμοζόταν πριν από τη 
θέση σε ισχύ του Ν. 2008/92. 

Η συνέχιση δε της ιδίας περίπου πρακτικής πρέπει να 
θεωρηθεί σαν αναμενόμενη διότι η δια του Ν. 2008/92 
επελθούσα μερική τροποποίηση του νομοθετικού πλαι¬ 
σίου που διείπε την αγορά των καυσίμων στη χώρα μας επί 
δεκαετίες, δεν ήταν δυνατό να επιφέρει και την αυτόματη 
μεταβολή των δομών της αγοράς αυτής. Από την άποψη 
δε αυτή η ελεχθείσα χρονική περίοδος ήταν κατά την 
κρίση της Επιτροπής, μία μεταβατική περίοδος και κατά 
τούτο εντελώς απρόσφορη για την άσκηση ελέγχου σε ότι 
αφορά την ορθή εφαρμογή των κανόνων του ελεύθερου 
ανταγωνισμού όπως αυτοί έχουν θεσμοθετηθεί στη χώρα 
μας με τις διατάξεις του Ν. 703/1977. Πρέπει δε να ση¬ 
μειωθεί ότι κατά το πρώτο πεντάμηνο (1/3- 31.7.1992) 
της ανωτέρω δεκάμηνης χρονικής περιόδου δεν υπήρξε 
καν ουσιαστική απελευθέρωση εφόσον οι τιμές πώλησης 
στον καταναλωτή για όλους τους τύπους βενζινών αυτοκι¬ 
νήτων και πετρελαίου ντήζελ καθορίζονταν με διοικητικές 
αποφάσεις των αρμοδίων Κρατικών Αρχών (καθεστώς δια¬ 
τίμησης), πράγμα που ασφαλώς επηρρέαζε περιοριστικά 
και τη διαμόρφωση των τιμών χονδρικής πώλησης από τις 
Εταιρείες εμπορίας πετρελαιοειδών προς τα πρατήρια. 
Κατά την ίδια δε χρονική περίοδο (από 8.8 1992) επήλθε 
απότομα και μία σημαντική αύξηση του ειδικού φόρου κα¬ 
τανάλωσης, στοιχείο που επέδρασε αρνητικά στην ανά¬ 
πτυξη και εμπέδωση του κατάλληλου ψυχολογικού κλίμα¬ 
τος για την ταχύτερη δυνατή αποδοχή και αφομοίωση των 
κανόνων ενός συστήματος ελεύθερου ανταγωνισμού που 
ήταν εντελώς νέο στη συγκεκριμένη αγορά. 

Είναι γεγονός ότι κατά την ελεχθείσα χρονική περίοδο 
και ειδικώτερα κατά το τμήμα μετά την 1.8.1992 εμφανί¬ 
στηκε μια βελτίωση των κερδών των ελεγχθεισών επιχει¬ 
ρήσεων η οποία επιτεύχθηκε κυρίως μέσω της δυνατότη- 

τας που τους παρασχέθηκε για την ανάκτηση ορισμένων 
στοιχείων του κόστους τους, πράγμα πρυ υπό το προηγού¬ 
μενο καθεστώς του αυστηρού αγορανομικού ελέγχου δεν 
ήταν δυνατό να επιτευχθεί. Το στοιχείο όμως αυτό, μόνο 
του, δεμ αρκεί για τη θεμελίωση του ισχυρισμού, πολύ δε 
ολιγότερο για την απόδειξη της ύπαρξης απαγορευμένης, 
κατά τη διάταξη του άρθρου 1 παρ. 1 του Ν. 703/77 συμ¬ 
φωνίας ή την άσκηση εναρμονισμένης πρακτικής μεταξύ 
των ελεγχθεισών επιχειρήσεων. Αλλίδάτε σε μία αγορά 
που δραστηριοποιούνται μεν αρκετές επιχειρήσεις, με έκ- 
δηλα τα στοιχεία του μεταξύ τους ανταγωνισμού, δεν είναι 
καινοφανές και το φαινόμενο της άσκησης, σε δεδομένη 
χρονική περίοδο, μιας παράλληλης πρακτικής η οποία 
όταν δεν είναι αποτέλεσμα συμφωνίας μεταξύ τους, δεν 
βρίσκεται κατ' ανάγκη, σε αντίθεση με τη διάταξη του 
6ρθρ. 1 παρ. 1 τού Ν. 703/1992, ιδιαίτερα όταν η χρονική 
αυτή περίοδος, έχει μεταβατικό χαρακτήρα. Ούτε επίσης 
οι παραστάσεις του συνδικαλιστικού οργάνου εκπροσώ¬ 
πησης ενός κλάδου επιχειρήσεων προς την αρμόδια Κρα¬ 
τική Αρχή για την προώθηση θεμάτων που αφορούν τον 
κλάδο, όπως η αναφερόμενη οτην εισήγηση της Δ/σης 
'Ερευνας Αγοράς και Ανταγωνισμού από 17.11.1992 επι¬ 
στολή του Συνδέσμου των Εταιρειών προς τον Υπουργό 
Εμπορίου, αποτελεί απόδειξη για την ύπαρξη συμφωνιών 
που παραβιάζουν το γράμμα και το πνεύμα της άνω διάτα¬ 
ξης/ 

Τέλος η επιτροπή δεν διαπίστωσε παράβαση της διάτα¬ 
ξης του άρθρου 2 παρ. 2 του Ν. 703/77. Καμμιά από τις 
ελεχθείσες Εταιρείες εμπορίας πετρελαιοειδών δεν μπο¬ 
ρεί να θεωρηθεί ως αυτοτελώς κατέχουοα δεσπόζουσα 
θέση στην αγορά για να ερευνηθεί περαιτέρω η τυχόν κα¬ 
ταχρηστική εκμετάλλευση της θέσης της αυτής. 

Η υποστηριζόμενη από την διενεργήσασα τον έλεγχο 
Υπηρεσία άποιμη ότι όλες οι επιχειρήσεις που ανήκουν 
στον κλάδο εμπορίας πετρελαιοειδών πρέπει να θεωρη¬ 
θούν ότι κατέχουν από κοινού συλλογική δεσπόζουσα 
θέση λόγω της δομής της αγοράς και των δυσκολιών προς 
το υφιστάμενο νομοθετικό πλαίσιο δημιουργεί για την εί¬ 
σοδο και νέων επιχειρήσεων στον κλάδο, είναι ακραία. 

Εν πόσει δε περιπτώσει, και αν ακόμη γίνει δεκτή η 
άποιμη περί κατοχής συλλογικής δεσπόζουσας θέσης, η 
υπό τις εκτεθείσες ανωτέρω συνθήκες αναπτυχθείσα συ¬ 
μπεριφορά των εταιρειών αυτών κατά τον κρίσιμο χρόνο, 
σε ότι αφορά τις σχέσεις τους με τους πρατηριούχους, δεν 
εμφανίζει στοιχείο καταχρηστικής εκμετάλλευσης δεσπό¬ 
ζουσας θέσης 

Με τα δεδομένα αυτά η Επιτροπή απορρίπτει την ανω¬ 
τέρω πρόταση της Διεύθυνσης Ερευνας Αγορός και 
Ανταγωνισμού. 

2. Πρόταση για την επιβολή προστίμου στις Εταιρείες 
διύλισης πετρελαίου και στις Εταιρείες εμπορίας πετρε¬ 
λαιοειδών, σύμφωνα με τη διάταξη του άρθρου 21 του Ν. 
703/7^, για τη μη γνωστοποίηση των μεταξύ τους συμβά- 
αεων προμήθειας, χωρίς όμως την παράλληλη στέρηση 
και του δικαιώματός τους να ζητήσουν την εφαρμογή της 
διάταξης του άρθρου 1 παρ. 3 του Ν. 703/77. 

Το άρθρο 21 του Ν. 703/77 ορίζει ότι οι συμφωνίες, 
αποφάσεις, και περιπτώσεις εναρμονισμένης πρακτικής 
που προβλέπονται από την διάταξη του άρθρου 1 παρ. 1 
του ίδιου νόμου πρέπει να γνωστοποιούνται στην Υπηρε¬ 
σία Προστασίας Ανταγωνισμού εντός προθεσμίας τριάντα 
ημερών από τη σύναψη, λήψη ή τέλεσή τους. Η παρά¬ 


λειψη της γνωστοποίησης συνεπάγεται σωρρευτικά α) την 
οριστική αδυναμία εφαρμογή του άρθρ. 1 πορ. 3 από τις 
επιχειρήσεις που παρέλειψαν τη γνωστοποίηση και β) την 
επιβολή εις βάρος τους προστίμου από 5.000.000 μέχρι 
30.000.000 δραχμές. 

Απαραίτητη προϋπόθεση για την εφαρμογή του άρθρου 
21 του Ν. 703/77 είναι να υπάρχει συμφωνία που εμπίπτει 
στην έννοια της διάταξης του άρθρ. 1 παρ. 1 του ίδιου νό¬ 
μου δηλαδή συμφωνία απαγορευμένη. 

Κατά την κρίοη της Επιτροπής οι ανωτέρω συμβάσεις 
προβλεπόμενες από τις διατάξεις των άρθρων 8 και 10 
του Ν. 1571 /1985 «Ρύθμιση θεμάτων πετρελαϊκής πολιτι¬ 
κής και εμπορίας πετρελαιοειδών και άλλες διατάξεις», 
όπως τροποποιήθηκαν με τη διάταξη του άρθρου 3 του Ν. 
2008/1992 εντάσσονται στο σύστημα της πετρελαϊκής 
πολιτικής της χώρας που εκτός των άλλων έχει σαν στόχο 
την εξασφάλιση επάρκειας καυσίμων και τον ομαλό εφο¬ 
διασμό της αγοράς. 

Η σύναψη των συμβάσεων αυτών μεταξύ των εταιριών 
εμπορίας πετρελαιοειδών και των εταιρειών διύλισης πε¬ 
τρελαίου της εκλογής τους, αδιακρίτως του αν ανήκουν 
στον δημόσιο ή τον ιδιωτικό τομέα της Οικονομίας, απο- 
σκοπούν κυρίως στην εξασφάλιση αποθηκευτικών χώρων 
για την τήρηση αποθεμάτων ασφαλείας 90 ημερών που 
επιβάλλεται από τον άνω νόμο σαν υποχρέωση των εται¬ 
ρειών εμπορίας πετρελαιοειδών, όταν οι Ιδιες δεν διαθέ¬ 
τουν τους αναγκαίους αποθηκευτικούς χώρους. Η ύπαρξη 
των συμβάσεων αυτών δεν παρακωλύει, περιορίζει ή νο¬ 
θεύει τον ανταγωνισμό. Αντίθετα θα μπορούσε βάσιμα να 
υποστηριχθεί και η άποψη άτι οι συμβάσεις αυτές δη¬ 
μιουργούν προϋποθέσεις ενίσχυσης του ανταγωνισμού με 
την παροχή δυνατότητας και σε επιχειρήσεις που δεν δια¬ 
θέτουν επαρκείς αποθηκευτικούς χώρους να δραστηριο¬ 
ποιηθούν στο χώρο της εμπορίας πετρελαιοειδών. 

Περαιτέρω, η άνω πρόταοη της Υπηρεσίας κατά το δεύ¬ 
τερο σκέλος της όπου, πορά το γεγονός άτι θεωρεί τις 
συμβάσεις αυτές ως εμπίπτουσες στην έννοια της διάτα¬ 
ξης του άρθρου 1 παρ. 1 και εκ του λόγου τούτου απαγο¬ 
ρευμένες, τιμωρητέες δε κατά το άρθρο 21 τις επιχειρή¬ 
σεις που παρέλειψαν τη γνωστοποίησή τους, ζητά παράλ¬ 
ληλα την μη αποστέρησή τους από του δικαιώματος να ζη¬ 
τήσουν την εξαίρεσή τους σε εφαρμογή της διάταξης του 
άρθρου 1 παρ. 3 δεν είναι σύννομη. 

Κατά την σαφή διατύπωση της παραγράφου 2 του άρ¬ 
θρου 21, η παράλειψη της γνωστοποίησης όταν συντρέχει 
υποχρέωση προς τούτο, συνεπάγεται σωρευτικά πλην της 
επιβολής του οριζομένου από αυτήν προστίμου και την 
οριστική αδυναμία εφαρμογής του άρθρου 1 παρ. 3. 

Ενάψη των ανωτέρω, η Επιτροπή απορρίπτει και την 
πρόταση αυτή της Διεύθυνσης Έρευνας Αγοράς και Αντα¬ 
γωνισμού. 

3. Πρόταση για την ανάκληση της υπ' αριθ. Κ8/18/1988 
απόφασης του Υπουργού Εμπορίου με την οποία έγινε 
αποδεκτή η υπ’ αριθ. 56/1988 γνωμοδότηση της Επιτρο¬ 
πής. 

Η επικυρωθείσα με την υπ’ αριθ. Κ6/18/1988 απόφαση 
του Υπουργού Εμπορίου, της οποίας ζητείται η ανάκληση, 
υπ’ αριθ. 56/1988 γνωμοδότηση της Επιτροπής Ανταγω¬ 
νισμού, αφορά συμβάσεις αποκλειστικής προμήθειας 
υγρών καυσίμων και λιπαντικών μεταξύ Εταιρειών πετρε¬ 
λαιοειδών και πρστηριούχων οι οποίες, στον τομέα της 
προμήθειας υγρών καυσίμων, που αφορά την κρινόμενη 

υπόθεση κρίθηκαν σύννομες και σύμφωνες προς τους 
Κανονισμούς 67/1Θ67 και 1984/1983, ενόψη και των πα¬ 
ρεχόμενων από την προμηθεϋτρια εταιρία προς τον πρα- 
τηριούχο οικονομικών ή χρηματοδοτικών πλεονεκτημά¬ 
των, κατά τα λεπτομερώς στην ανωτέρω γνωμοδότηση 
αναφερόμενα. 

Η δυνατότητα ανάκλησης ή τροποποίησης αποφάσεων 
της Επιτροπή Ανταγωνισμού, (περιλαμβανομένων πλέον 
και των αποφάσεων του Υπουργού Εμπορίου μετά την 
κατά το άρθρ. 5 του Ν. 1934/91 μετάθεση των αρμοδιοτή¬ 
των του στην Επιτροπή περί μη ύπαρξης παράβασης των 
διατάξεων των άρθρων 1 παρ. 1 και 2 του Ν. 703/77, προ- 
βλέπεται μεν από το άρθρο 13 του νόμου αυτού συναρτά- 
ται όμως με την υποβολή προς την Επιτροπή Ανταγωνι¬ 
σμού στοιχείων που δεν είχαν τεθεί υπόψη της, κατά την 
έκδοσή των, απόφασης ή προέκυψαν εκ των υστέρων και 
από τα οποία να αποδεικνύεται η παράβαση. 

Στη συγκεκριμένη όμως περίπτωση όπως προκύπτει 
από το σκεπτικό της εισήγησης της Υπηρεσίας προς την 
Επιτροπή, ως λόγος για την ανάκληση της άνω απόφασης 
του Υπουργού Εμπορίου, αναφέρεται η εκτίμησή της περί 
σφάλματος της γνωμοδότησης της Επιτροπής ως προς 
την ερμηνεία του κανονισμού της Ε.Κ. 1984/1983. Ο 
ισχυρισμός όμως αυτός αποτελεί στην ουσία κριτική της 
γνωμοδότησης της Επιτροπής που ασφαλώς δεν μπορεί 
να θεωρηθεί ότι υποκαθιστά την προβλεπόμενη από το 
Νόμο υποβολή στοιχείων που δεν είχαν τεθεί υπόψη της 
Επιτροπής κατά την έκδοση της γνωμοδότησης ή που 
προέκυψαν εκ των υστέρων. Πρέπει δε να σημειωθεί ότι η 
ανωτέρω απόφαση αχθείσα ενώπιον των Διοικητικών Δι¬ 
καστηρίων κρίθηκε ως σύννομη με σειρά αποφάσεων του 
Διοικητικού Πρωτοδικείου Αθηνών και με μία τουλάχιστον, 
γνωστή στην Επιτροπή, απόφαση του Διοικητικού Εφε- 
τείου Αθηνών (υπ' αριθ. 972/1994) η οποία διαφοροποιή¬ 
θηκε ως προς τις αποφάσεις του Πρωτοδικείου μόνο ως 
προς ένα σημείο σχετικό με την υποχρέωση των πρατη- 
ριούχων να παραγγέλου ν υπερβολικές ποσότητες ορυκτε¬ 
λαίων, σημείο που δεν αφορά την κρινόμενη υπόθεση. 

Ενόψη τούτων, η Επιτροπή απορρίπτει και την πρόταση 
της Διεύθυνσης Έρευνας Αγοράς και Ανταγωνισμού. 

4. Πρόταση για την επιβολή προστίμου, σύμφωνα με τη 
διάταξη του άρθρου 25 του Ν. 703/77, σε βάρος των επι¬ 
χειρήσεων, οι οποίες παρέλειψαν να αποστείλουν προς 
στη Δ/νση Έρευνας Αγοράς και Ανταγωνισμού τα αιτηθέ- 
ντα από αυτήν στοιχεία ή απέστειλαν στοχεία ελλειπή. 

Η διάταξη του άρθρου 25 του Ν. 703/77 παρέχει το δι¬ 
καίωμα στην ανωτέρω Δ/νση του Υπουργείου Εμπορίου να 
ζητά πληροφορίες σχετικές με την. κατά τον ανωτέρω 
νόμο, άσκηση των αρμοδιοτήτων της, απευθύνουσα έγ¬ 
γραφα προς επιχειρήσεις, ενώσεις επιχειρήσεων, φυσικά 
ή νομικά πρόσωπα, ακόμα και προς δημόσιες ή άλλες αρ¬ 
χές. Οι παραλήπτες των εγγράφων υποχρεούνται στην 
άμεση, πλήρη και ακριβή παροχή των αϊτού μένων πληρο¬ 
φοριών. Σε περίπτωση δε άρνησης, δυστροπίας ή καθυ¬ 
στέρησης παροχής των αιτουμένων πληροφοριών, η Επι¬ 
τροπή Ανταγωνισμού επιβάλει πρόστιμο για κάθε παρά¬ 
βαση μέχρι δρχ. 500.000. 

Κατά την ενώπιον της Επιτροπής διαδικασία προέκυψε, 
κατά τρόπο αναμφισβήτητο, ότι όλες οι υπαχθείσες στον 
έλεγχο επιχειρήσεις υπήρξαν αποδέκτριες εγγράφων της 
άνω Υπηρεσίας με τα οποία ζητήθηκαν τα κατά την κρίση 
της αναγκαία στοιχεία γιο τη διεξαγωγή της έρευνας. Κα¬ 


νένας απά τους παραστάντες εκπροσώπους των επιχειρή¬ 
σεων δεν αμφισβήτησε τη λήψη εγγράφων αυτών. 

Προέκυψε, επίσης: α) ότι τα έγγραφα έφεραν όλα τα 
στοιχεία που η διάταξη του άρθρου 25 επιβάλλει να ανα- 
φέρονται και β) ότι επί των εγγράφων αναφέρονται τα ονό¬ 
ματα των υπαλλήλων της Υπηρεσίας που ήταν αρμόδιοι για 
την παροχή πληροφοριών και ο αριθμός τηλεφώνων και 
ίάχ. γεγονός που υποδήλωνε τη διάθεση και την ετοιμό¬ 
τητα της Υπηρεσίας για την παροχή κάθε διευκρίνισης που 
θα της εζητείτο. Υπήρξαν δε πολλές επισκέψεις εκπρο¬ 
σώπων των επιχειρήσεων στην Υπηρεσία και επανειλημέ- 
νες τηλεφωνικές με αυτήν επαφές. 

Ενόψη των ανωτέρω, η Επιτροπή κρίνουσα επί κάθε 
μιας από τις καταγγελόμενες παραβάσεις του άρθρου 25 
του Ν. 703/77. 

α) Επιβάλλει πρόστιμο εκ δραχμών πεντακοσίων χιλιά¬ 
δων (500.000) εις βάρος της Εταιρείας «ΜΟΤΟΡ ΟΙΛ (ΕΛ¬ 
ΛΑΣ) Δ1ΫΛΙΣΤΗΡΙΑ ΚΟΡΙΝΘΟΥ Α.Ε.» για την εκ μέρους 
της παντελή παράλειψη αποστολής των αιτηθέντων στοι¬ 
χείων. Η προβληθείσα απά αυτήν αιτιολογία ότι όμοια των 
αιτηθέντων στοιχείων είχαν υποβληθεί προηγουμένως σε 
άλλη Υπηρεσία του Υπουργείου Εμπορίου ανεξάρτητα 
από το αναπόδεικτο του ισχυρισμού, κρίνεται μη νόμιμη. 

β) Επιβάλλει πρόστιμο εκ δραχμών τριακοσίων χιλιάδων 
(300.000) εις βάρος της εταιρίας «ΠΕΤΡΟΛΑ ΕΛΛΑΣ 
Α.Ε.Β.Ε» διότι δεν απέστειλε τις ζητηθείσεζ συμβάσεις με 
εταιρίες εμπορίας πετρελαιοειδών και ύ>Κ’ αυτού απά¬ 
ντησε ότι δεν έχει μισθώσει αποθηκευτικούς χώρους σε 
εταιρίες εμπορίας πετρελαιοειδών, στοιχείο που δεν της 
ζητήθηκε. 

Η προβληθείσα από αυτήν αιτιολογία ότι από τη γραμμα¬ 
τική ερμηνεία του ληφθέντος εγγράφου δεν συνεπέρανε 
ότι ώφειλε να στείλει και τις συμβάσεις αυτές κρίνεται 
ανεπαρκής. Εν πόση δε περιπτώοει, αν απά τη διατύπωση 
του εγγράφου της δημιουργήθηκαν αμφιβολίες, ώφειλε 
να ζητήσει διευκρινίσεις από την Υπηρεσία, κατα τα ανω¬ 
τέρω εκτιθέμενα. 

γ) Επιβάλλει πρόστικο εκ δραχμών τριακοσίων χιλιάδων 
(300.000) εις βάρος της εταιρίας «ΔΗΜΟΣΙΑ ΕΠΙΧΕΙ¬ 
ΡΗΣΗ ΠΕΤΡΕΛΑΙΟΥ Α.Ε.», διότι δεν απέστειλε άλες τις 
συμβάσεις της με τις εταιρίες εμπορίας πετρελαιοειδών, 
αλλά μόνο τρεις που επελέγησαν αυθαίρετα απά την ίδια. 

Η προβληθείσα αιτιολογία, ότι οι υπόλοιπες συμβάσεις 
ήταν περίπου Ιδιες με τις αποοταλείοες, δεν γίνεται απο¬ 
δεκτή, διότι ο νόμος δεν επαφίεται την κρίση περί του εί¬ 
δους και του αριθμού των πληροφοριών στις ελεγχόμενες 
επιχειρήσεις. 

δ) Επιβάλλει πρόστιμο εκ δραχμών τριακοσίων χιλιάδων 
(300.000) εις βάρος της Εταιρίας «ΜΟΜΠΙΛ ΟΙΛ ΕΛΛΑΣ 
Α.Ε. - Εταιρία Πετρελαίων», διότι δεν απέστειλε τις συμ¬ 
βάσεις με τους προμηθευτές της. Η προβληθείσα αιτιολο¬ 
γία, περί αοριστίας του σχετικού αιτήματος, δεν γίνεται 
αποδεκτή, η δε επικαλούμενη υπ’ αριθμ. 325/1994 γνω¬ 
μοδότηση του Νομικού Συμβουλίου του Κράτους αναφέ- 
ρεται σε άλλης μορφής γνωστοποιήσεις και είναι άσχετη 
με το κρινόμενο θέμα. 

Η Επιτροπή δεν επείσθη για την ύπαρξη πλημμελειών 
σε ότι αφορά την παροχή πληροφοριών εκ μέρους των 
εταιριών ΤΕΞΑΚΟ Α.Ε. ΑνίΝΟΙί. Α.Ε., ΤΟΤΑΛ ΠΕΛΛΑΣ 
Α.Ε. και ΕΙΙΗΟΙΙ- Α.Ε. και απορρίπτει την περί επιβολής 
προστίμου εις βάρος τους πρόταση της Υπηρεσίας Έρευ¬ 
νας, Αγοράς και Ανταγωνισμού. 

Η απόφαση αυτή να δημόσιευθεΐ στην Εφημερίδα της 
Κυβερνήσεως. 

Αθήνα, 15 Μαΐου 1995 
Ο Πρόεδρος 

ΓΕΩΡΓΙΟΣ ΣΚΟΥΛΟΥΔΗΣ 

-♦- 

( 2 ) 

(Αριθ. Απόφ. 260/14) 

Μη επιβολή προστίμου στις ημεδαπές Ανώνυμες Εται¬ 
ρείες -ΕΨΙΛΟΝ ΑΝΩΝΥΜΗ ΕΜΠΟΡΙΚΗ ΒΙΟΜΗΧΑ¬ 
ΝΙΚΗ ΤΟΥΡΙΣΤΙΚΗ ΚΑΙ ΞΕΝΟΔΟΧΕΙΑΚΗ ΕΤΑΙΡΕΙΑ» 
και -ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΕΙΑ ΑΥΤΟΚΙΝΗΤΩΝ ΚΑΙ ΤΟΥΡΙΣΜΟΥ Η. ΚΑΜ- 
ΜΕΝΟΣ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Η Επιτροπή Ανταγωνισμού αποτελοΰμενη από τους Γε¬ 
ώργιο Σκουλούδη Πρόεδρο, Ιωάννη Δρυλεράκη τακτικό 
μέλος, Σωτήριο Παπαμιχάήλ, Παναγιώτη Αθανάσογλου, 
Ιωάννα Χατζή, Νικήτα Χριστόπουλο αναπληρωματικά μέλη 
κωλυομένων των υπολοίπων τακτικών και αναπληρωματι¬ 
κών μελών συνήλθε στο γραφείο 612 του Υπουργείου 
Εμπορίου την 8.3,95 ημέρα Τετάρτη και ώρα 14η παρου¬ 
σία και της γραμματέως της Σταυρούλας Χατζή για να 
αποφανθεί σύμφωνα με το άρθρο 4α του Ν. 703/1977, 
επί της εισήγησης της Διεύθυνσης Έρευνας Αγοράς - 
Ανταγωνισμού με την οποία προτείνεται η λήψη γνωμοδό¬ 
τησης για επιβολή προστίμου στις επιχειρήσεις «ΑΝΩΝΥ¬ 
ΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΑΥΤΟΚΙ¬ 
ΝΗΤΩΝ ΚΑΙ ΤΟΥΡΙΣΜΟΥ Η ΚΑΜΜΕΝΟΣ Α.Ε.» και -ΕΨΙ¬ 
ΛΟΝ ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ ΤΟΥΡΙ¬ 
ΣΤΙΚΗ ΚΑΙ ΞΕΝΟΔΟΧΕΙΑΚΗ ΕΤΑΙΡΙΑ» γιο το λόγο ότι οι 
επιχειρήσεις τούτες προέβησαν σε εκπρόθεσμη γνωστο¬ 
ποίηση της συγκέντρωσής τους. 

Η Επιτροπή αφού άκουσε το Γενικό Εισηγητή της υπό¬ 
θεσης Ελευθέριο θωμόπουλο και αφού έλαβε γνώση των 
στοιχείων του φακέλλου που σχηματίσθηκε από τη Διεύ¬ 
θυνση Έρευνας Αγοράς - Ανταγωνισμού έκρινε τα εξής: 

Στο προαναφερόμενο άρθρο 4α του Ν. 703/77, όπως 
τούτο προστέθηκε με το άρθρο 2 του Ν. 1934/1991 και 
Ισχυε κατά την κρίσιμη περίοδο, ορίζονται τα εξής: 

«1. Κάθε συγκέντρωση επιχειρήσεων πρέπει να γνω¬ 
στοποιείται εντός μηνός, από την πραγματοποίησή της 
στην αρμόδια για τον ανταγωνισμό Υπηρεσία του Υπουρ¬ 
γείου Εμπορίου. 2. Κατ’ εξαίρεση, δεν απαιτείται γνωστο¬ 
ποίηση όταν, α) το μερίδιο συμμετοχής στην αγορά των 
αγαθών ή υπηρεσιών, που αφορά η συγκέντρωση, αντι¬ 
προσωπεύει στην Εθνική αγορά ή σε ένα σημαντικό τμήμα 
της μέχρι 10% του συνολικού κύκλου εργασιών ή β) ο συ¬ 
νολικός κύκλος εργασιών όλων των επιχειρήσεων, που 
συμμετέχουν στη συγκέντρωση, κατά τα οριζόμενα στο 
άρθρο 4ε, δεν υπερβαίνει στην Εθνική αγορά το σε δραχ¬ 
μές ισόποσο των δέκα εκατομμυρίων (10.000.000) Ευρω¬ 
παϊκών Λογιστικών Μονάδων (Ε011). 

3. ,Υποχρεούνται σε γνωστοποίηση: α) σε περίπτωση 
που η συγκέντρωση αποτελεί αντικείμενο συμφωνίας των 
επιχειρήσεων που συμμετέχουν στη συγκέντρωση, η κα- 
θεμία από αυτές, β) σε όλες τις άλλες περιπτώσεις τα 


πρόσωπα, οι επιχειρήσεις ή ομάδες προσώπων ή επιχειρή¬ 
σεων που αποκτούν έλεγχο στο σύνολο ή σε τμήματα μίας 
ή περισσοτέρων επιχειρήσεων. 4. Με απόφαση του 
Υπουργού Εμπορίου, μετά από γνώμη της Επιτροπής 
ανταγωνισμού, καθορίζεται το ειδικότερο περιεχόμενο 
της γνωστοποιήσεως κα^κάθε άλλο σχετικό μ' αυτήν 
θέμα. 5. Ο Υπουργός Εμπορίου μπορεί, μετά από γνώμη 
της Επιτροπής Ανταγωνισμού, να επιβάλλει πρόστιμο 
ύψους 3% του συνολικού κύκλου εργασιών, όπως αυτός 
ορίζεται στο άρθρο 4ε σε περίπτωση παραλείψεως της 
υποχρέωσης προς γνωστοποίηση». Η τελευταία παράγρα¬ 
φος του άρθρου τούτου *ατά το μέρος που καθιστά αρμό¬ 
διο τον Υπουργό Εμπορίου μετά από γνώμη της Επιτρπής 
Ανταγωνισμού να επιβάλλει πρόστιμο πρέπει να θεωρηθεί 
καταργημένη, καθόσον κατά την παρ. 4 του ίδιου άρθρου, 
όπως τούτο αντικαταστάθηκε από το άρθρο 2 παρ. 2 του 
Ν. 2296/95 και ισχύει ήδη από 24.2.95, κατά το άρθρο 8 
του Ιδιου Νόμου, η πιο πάνω εξουσία,του Υπουργού Εμπο¬ 
ρίου να Επιβάλλει πρόστιμο, περιήλθε στην Επιτροπή 
Ανταγωνισμού. 

Από τις διατάξεις τούτες προκύπτε'ι ότι η εφαρμογή 
τους συναρτάται με την έκδοση της“ί;άνονιστικής απόφα¬ 
σης του Υπουργού Εμπορίου με την οποία και θα καθορι- 
σθεί το ειδικότερο περιεχόμενο της γνωστοποίησης κατά 
τη ρητή μνεία της διάταξης της παρ. 4. Συνεπώς εφόσον 
δεν έχει εκδοθεΐ ακόμη η κανονιστική απόφαση δεν επι¬ 
τρέπεται να επιβληθεί με απόφαση του Υπουργού Εμπο¬ 
ρίου (ήδη της Επιτροάής Ανταγωνισμού), το προβλεπό- 
μενο από την παρ. 5 του Ιδιου άρθρου πρόστιμο. Κατά τη 
γνώμη του Προέδρου της Επιτροπής οι θεσπιζόμενες πιο 
πάνω ρυθμίσεις, όσον αφορά την υποχρέωση γνωστοποί¬ 
ησης της συγκέντρωσης των επιχειρήσεων είναι λεπτομε¬ 
ρείς και δύνανται να εφαρμοσθούν αυτοτελώς. Ως εκ τού¬ 
του η παράλειψη της Διοίκησης να εκδάσει την προβλεπό- 
μενη απά την παρ. 4 κανονιστική απόφαση γιατη ρύθμιση 
των λεπτομεριών εφαρμογής των διατάξεων του άρθρου 
τούτου (ειδικότερο περιεχόμενο της γνωστοποίησης) δεν 
καθιστά κατά την Ιδια γνώμη ανέφικτη την εφαρμογή τους 
(προβλ. ΣτΕ 1854/1990 ολομ., Βλ. ακόμη Στε 1611/ 
1977, 3152/1967, 960 και 1388/1965). Κατόπιν τούτων 
η Επιτροπή Ανταγωνισμού κρίνει, κατά πλειοψηφία, ότι 
δεν πρέπει να επιβληθεί πρόστιμο στις ημεδαπές ανώνυ¬ 
μες εταιρίες «ΕΨΙΛΟΝ ΑΝΩΝΥΜΗ ΕΜΠΟΡΙΚΗ ΒΙΟΜΗ¬ 
ΧΑΝΙΚΗ ΤΟΥΡΙΣΤΙΚΗ ΚΑΙ ΞΕΝΟΔΟΧΕΙΑΚΗ ΕΤΑΙΡΙΑ-και 
«ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑίΡίΑ 
ΑΥΤΟΚΙΝΗΤΩΝ ΚΑΙ ΤΟΥΡΙΣΜΟΥ Η ΚΑΜΜΕΝΟΣ Α.Ε.» 
για το λόγο ότι οι εταιρίες αυτές γνωστοποίησαν με καθυ¬ 
στέρηση κατά 4 ημέρες από την καταχώρηση της εγκριτι¬ 
κής απόφασης της συγχώνευσής τους (δι’ απορροφήσεις 
της πρώτης από τη δεύτερη) στο Μητρώο Ανωνύμων Εται¬ 
ρειών (καταχώρηαη στις 23,6.1994 και υποβολή γνωστο¬ 
ποίησης στην Υπηρεσία στις 27.7.94 αντί της 23.7.1994 
τελευταίας ημέρας της προβλοπόμενης μηνιαίας προθε¬ 
σμίας), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαίου 1995 

Ο Πρόεδρος 
Γ. ΣΚΟΥΛΟΥΔΗΣ 

(Αριθ. Απόφ. 263/16/22.5.1995) 

Επιβολή προστίμου στην ΗΡΑΚΛΗΣ ΝΑΥΤΙΚΕΣ ΠΡΑ¬ 
ΚΤΟΡΕΥΣΕΙΣ Ε.Π.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Συνεδρίασε στην αίθουσα 611 του Υπουργείου Εμπο¬ 
ρίου στις 3 ΜαΤου 1995 ώρα 2.00 μεταμεσημβρινή με την 
εξής σύνθεση: 

Πρόεδρος: Γεώργιος Σκουλούδης, Πρόεδρος Διοικητι¬ 
κών Πρωτοδικείων. 

Μέλη: Ιωάννης Δρυλλεράκης, Νικήτας Χριστόπουλος, 
Κωνσταντίνος Βλιδπουλος και Παναγιώτης Αθανάσο- 
γλοϋ. 

Γραμματέας: Σταυρούλα Χαντζή. 

Τα λοιπά τακτικά και αναπληρωματικά μέλη δεν ήσαν 
παρόντα λόγω κωλύματος. 

θέμα της συνεδριάσεως η καταγγελία της Εταιρείας 
ΜΥΛΑΚΙ Ε.Π.Ε. κατά του ομίλου Εταιρειών ΑΓΕΤ ΗΡΑ¬ 
ΚΛΗΣ για: α) κατάχρηση δεσπόζουσας θέσης στην αγορά 
πρακτόρευσης πλοίων που χρησιμοποιούν το λιμάνι Μυ- 
λάκι Εύβοιας και β) για συμφωνίες στην ίδια αγορά που πα¬ 
ρεμποδίζουν τη λειτουργία του ελεύθερου ανταγωνι¬ 
σμού. 

Η καταγγέλουσα εταιρεία παρέστη δια του πληρεξου¬ 
σίου δικηγόρου της Σταύρου Αφένδρα η δε καταγγελο- 
μένη εταιρεία ΗΡΑΚΛΗΣ ΝΑΥΤΙΚΕΣ ΠΡΑΚΤΟΡΕΥΣΕΙΣ 
Ε.Π.Ε δια της πληρεξουσίου δικηγόρου της Μαρίας Γκολ- 
φινοπούλου. 

Στην αρχή της συζητήσεως έλαβε το λόγο ο Γ ενικός Ει¬ 
σηγητής Ελευθέριος θωμόπουλος ο οποίος ανέπτυξε την 
εισήγηση της Υπηρεσίας επίτης υποθέσεως, Ακολούθως 
έλαβε το λόγο τόσο η καταγγέλουσα όσο και η καταγγελο- 
μώνη εταιρεία, ανάπτυξαν τις απόψεις τους και έδωσαν τις 
πληροφορίες και τις διευκρινίσεις που ζήτησαν ο Πρόε¬ 
δρος και τα μέλη της Επιτροπής που έλαβαν τον λόγο. Στη 
συνέχεια π Επιτροπή συνήλθε σε διάσκεψη κατά την 
οποία, αφού έλαβε υπ' όψη της τα στοιχεία του φακέλλου, 
την ειαήγηση της Υπηρεσίας Ανταγωνισμού και τις από¬ 
ψεις που διατύπωσαν εγγράφως κα ; προφορικώς κατά τη 
συζήτηση οι ενδιαφερόμενοι. 

Σκεφθηκε κατά το Νόμο 

Επειδή με το από 26.9.1390 ιδιωτικό συμφωνητικό συ- 
* στήθηκε κοινοπραξία μεταξύ της καταγγελόμενης εται¬ 
ρείας ΗΡΑΚΛΗΣ ΝΑΥΤΙΚΕΣ ΠΡΑΚΤΟΡΕΥΣΕΙΣ Ε.Π.Ε., 
μέλους του ομίλου ΑΓΕΤ ΗΡΑΚΛΗΣ Α. Ε. και των ναυτικών 
πρακτορείων ΚΑΗΑνΟΒ 3ΗΙΡΡΙΝΟ ΑΟΕΝΟΥ Ι_ΤΟ, ΚΑΡΑ- 
ΜΑΝΟΣ & Σ1Α Ε.Ε., Δ.Ν. ΜΠΟΥΚΟΣ Ο.Ε. και ΣΠΑΝ ΕΛ- 
ΛΕΑΣ Ε.Π.Ε, με σκοπούς και όρους λειτουργίας, οι οποίοι 
περιγράφονται λεπτομερώς στην εισήγηση του Γενικού 
Εισηγητή και δεν αμφισβητούνται από την κατεγγελο- 
μένη. 

Αν και η κοινοπραξία αυτή καθ’ εαυτή δεν αντίκειται 
κατ’ ανάγκη στην παρ. 1 του άρθρου 1 του Ν. 703/77, η 
παραπάνω σύμβαση εν όψει του σκοπού της αποτελεί 
συμφωνία μεταξύ επιχειρήσεων, κατά την έννοια της ως 
άνω παρ. 1 του άρθρου 1 του Ν. 703/77, η οποία έχει ως 
ανπκείμενο τον περιορισμό και τη νόθευση του ανταγωνι¬ 
σμού δεδομένου ότι υπάγει την όλη δραστηριότητα πρα- 
κτορεύσεως υπό κοινό έλεγχο και την καθοδήγηση της 
κατεγγελομένης. Η δυνατότητα των μελών της κοινοπρα¬ 
ξίας να διατηρούν δικούς τους πελάτες, δεν μεταβάλλει 


την κατάσταση ούτε είναι δυνατόν να άρει τον χαρακτηρι¬ 
σμό της συμφωνίας, ως συμβόσεως που έχει ως αντικεί¬ 
μενο να περιορίσει ή να νοθεύσει τον ανταγωνισμό, δη¬ 
λαδή την ανεξαρτησία δράσεως και ενεργείας των εν δυ¬ 
νάμει ή δυνητικών ανταγωνιστών, η οποία κατ’ ανάγκην 
καταλήγει σε καλλίτερους όρους προσφοράς υπηρεσιών 
και σε συμπίεση τόυ κόστους προς το συμφέρον του κατα¬ 
ναλωτικού κοινού και του κοινωνικού συνόλου. Τούτο δε 
ασχέτως του ότι κατά τους ισχυριμούςτης καταγγέλουσας 
Εταιρείας, οι οποίοι αναπτύχθηκαν κατά την ακροαματική 
διαδικασία, η ανεξαρτησία δράσεως αφορούσε τις λοιπές 
εργασίες, εκτός των πρακτορεύσεων που σχετιζόταν με 
τη διακίνηση αγαθών από και προς τον όμιλο της κατεγγε- 
λομένης. 

Δεν ενδιαφέρει δε εν προκειμένω, αν πράγματι περιορί¬ 
στηκε ο ανταγωνισμός, όπως εσκοπείτο από την παρά¬ 
νομη σύμβαση, και αν ζημιώθηκε η καταγγέλουσα εται¬ 
ρεία, δεδομένου ότι π επέλευση του επιδιωκομένου απο¬ 
τελέσματος δεν αποτελεί απαραίτητο παράγοντα για τη 
στοιχειοθέτηση τής παραβάσεως της ανωτέρω διατά- 
ξεως, αφού ο νόμος, ορθώς, αρκείται στο αντικείμενο της 
παράνομης σύμπραξης. 

Επειδή η κρινομένη σύμβαση αντιβαίνει στην παρ. 1 του 
άρθρου 1 του Ν. 703/77, δεν έχει δε καν γνωστοποιηθεί 
στη Διεύθυνση Έρευνας Αγοράς - Ανταγωνισμού, παρά¬ 
βαση για την οποία όμως δεν εγκαλείται η καταγγελομένη 
εν προκειμένω, όπως δεν εγκαλούνται και οι λοιπές συ- 
μπράξασες επιχειρήσεις. 

Επειδή η καταγγελομένη, ως συμμετέχουσα στην κοι¬ 
νοπραξία, διατηρούσε την κρίσιμη περίοδο, όπως προσ¬ 
διορίζεται στην εισήγηση του Γενικού Εισηγητή, συλλο¬ 
γική δεσπόζουσα θέση στην αγορά των πρακτορεύσεων 
στο Μυλάκι για τις μεταφορές κάρβουνου και τσιμέντου η 
δε συμπεριφορά της κατά την διάρκεια της ισχύος της κοι¬ 
νοπραξίας αποτελεί, σύμφωνα με τις ορθές διαπιστώσεις 
του Γενικού Εισηγητή, κατάχρηση της θέαεως αυτής και 
επομένως παράβαση του άρθρ. 2 του Ν. 703/77, όπως 
ίοχυε κατά το κρίσιμο χρονικό διάστημα. Κατά τα ορθώς 
αναφερόμενα στην Εισήγηση του Γ ενική Εισηγητή, η κα- 
ταγγελομένη «είχε δύο στόχους, να διαφοροποιήσει τη 
μεταχείριση των πλοίων της ως προς τα έξοδα πρακτόρευ¬ 
σης από τα πλοία άλλων επιχειρήσεων ναυτιλιακών και να 
αποκομίζει κέρδη απ' αυτήν λόγω της θέαεως του ομίλου 
σ’ αυτή και στο κομμάτι που δεν είχε άμεοη συμμετοχή με 
επιτυχία». Δεν έχει δε έννομη σημασία εν προκειμένω αν η 
καταγγέλουσα διατήρησε ή και βελτίωσε τη θέση της κατά 
το κρίσιμο χρονικό διάστημα, αφού σ' αυτό διαφέρει η μο¬ 
νοπωλιακή κατάσταση από τη δεσπόζουσα θέση. Η τελευ¬ 
ταία δεν εμποδίζει την ανάπτυξη ανταγωνισμού ως ένα 
βαθμό, πλην όμως δίνει τη δυνατότητα στην επιχείρηση 
που την κατέχει να συμπεριφέρεται κατά το δοκούν αγνο¬ 
ώντας τους όρους των υπολοίπων ανταγωνιστών, που επι¬ 
βιώνουν ακριβώς λόγω των καλλιτέρων όρων τους, των 
οποίων όμως δεν επωφελείται η αγορά γενικώς, αποτέλε¬ 
σμα για το οποίο ενδιαφέρεται ο νόμος. 

Επειδή σύμφωνα με το άρθρ. 9 πορ. 1 του Ν. 703/77, 
όπως ίοχυε κατά τον κρίσιμο χρόνοι προ της τροποποιή¬ 
σεις του με το άρθρ.4 παρ. 6 του Ν. 2296/95, «η Επι¬ 
τροπή Προστασίας Ανταγωνισμού διαπιστούσα παράβασιν 
των διατάξεων των άρθρων 1 παρ. 1 και 2 δϋναται δι' απο-. 
φάαεώς της να επιβάλλει πρόστιμον εις τας υποπεσούσας 
εις την παράβασιν επιχειρήσεις». 

Επειδή σύμφωνα με την παρ, 2 του ίδιου άρθρου, όπως 
ίσχυε προ της τροποποιήσεώς της με το άρθρ. 22 του Ν. 
2000/91, «το επιβαλλόμενο πρόστιμον δύναται να εξι- 
κνεΐται μέχρι ποσοστού 10% επί των ακαθαρίστων εσό¬ 
δων της υποπεσούσης εις την παρόβασιν επιχειρήσεως 
κατά το έτος καθ’ ό συνετελέσθη η παράβασις ή το προη- 
γούμενον αυτού έτους». 

Επειδή η παράβαση του άρθρ. 1 παρ. 1 και άρθρ. 2 διήρ- 
κεσε καθ' όλη τη διάρκεια της ισχύος, της κοινοπραξίας ο 
δε κύκλος εργασιών της καταγγελομένης κατά την πε¬ 
ρίοδο αυτή ανήλθε σε 74.937.977 δρχ. σύμφωνα με τα 
υποβληθέντα και μη αμφισβητούμενα στοιχεία της ειση- 
γήσεως, τούτο δε ασχέτως του θέματος αν έπρεπε να λη- 
φθεί υπόψιν ο κύκλος εργασιών του ομίλου και ότι της κα- 
τεγγελομένης εταιρείας και μόνο. 

Επειδή η παράβαση είναι λίαν σοβαρή λαμβανομένου 
υπ' όψιν του αναμφισβητήτου χαρακτήρος της συμπρά- 
ξεως ως αντικειμένης στο άρθρ. 1 παρ. 1 του Ν. 703/77, 
της επιδειχθείσης αδιαφορίας της καταγγελομένης, της 


συνεχίσεώς της επί μακρό χρόνο και της εν συνεχεία εκ- 
δηλωθείσης καταχρήσεως της δεσπόζουσας θέσεως της 
καταγγελομένης. 

Δια ταύτα 

αποφαίνεται ότι το ιδιωτικό συμφωνητικό συστάσεως 
της κοινοπραξίας αντιβαίνει στο άρθρο 1 παρ. 1 του Ν. 
703/77 και είναι άκυρο η δε δραστηριότητα της καταγγε- 
λομένης εταιρείας κατά την υπό κρίση περίοδο αποτελεί 
κατάχρηση της συλλογικής δεσπόζουσας θέσης που διέ¬ 
θετε στην σχετική αγορά όπως προσδιορίστηκε στο σκε¬ 
πτικό της παρούσας. 

Επιβάλλει στην καταγγελομένη πρόστιμο τριών εκατομ¬ 
μυρίων (3.000.000) δραχμών. 

Η απόφαδή'αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 ΜαΓου 1995 

Ο Πρόεδρος 
Γ. ΣΚΟΥΛΟΥΔΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒξΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΟΗ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για το δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΟΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 


Αη ό 25 σελίδες και πάνω ητιμήπώλησηςκάθεφύλλου {8σέλιδου ή μέρους α υτού) αυ ξάνετα ι κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσ» Ταμείο 3512 


Η ετήσια συνδρομή είναι: 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

* 

Β 

» 

40.000 

» 

2.000 

Υ) » » 

* 

Γ 

» 

10.000 

» 

500 

δ) » » 

» 

Δ’ 

> 

40.000 


2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » * 

» 

ΠΑΡΑΡΤΗΜΑ 

» 

5.000 

» 

250 

π) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








